3*6 ETUDE 



Après le corps marchoil à ceval, pas pour pas, 

 Le noble prince Adolph, c'oublier ne voel pas ; 

 Après le bon signeur furent les cevaliers, 

 Les signeurs de la ville, et puis les estrangiers. 



Le corps au cariot et en la bière enclos 



Reposa ceste nuit en l'église d'Esclos 



Et lendemain à Gand, où toute révérence 



Luy fut prommise alors sans quelconque carence. 



De Gand ala depuis à giste à Tenremonde, 

 Qui de le recepvoir ouvra le mieux du monde, 

 Car pour le rude temps on ne fist mencion 

 De conduire le corps en ceste mancion. 



Au triumphe prédict, mais tous ceux de la ville 

 Vinrent en ordonnance honnerable, non pas ville, 

 A croix et confanons, à soers et à nonnettes, 

 Les vigilles chantans de voix douces et nettes. 



Tant que pour son debvoir et œvre dénommée, 

 Plus que Bruges ne Gand obtint de renommée, 

 Bruxelle lendemain qui en lui fist grand perte, 

 De le bien recepvoir se volt montrés apperte. 



De là il gist à Wauwre et de Wawre à Gemblou, 

 Où on fina le dit de Morghe et de Seblou, 

 Et en ce propre temps, au gret Dieu et fortune, 

 Monseigneur Jacques avoit à Gournay lez Béthune. 



Tant bien fait son debvoir, comme dist ce traitiet, 

 Par Lens et par Douay de tous points exploitiet, 

 Valenchiennes, Mons, Binche, passé avecq Nivelle, 

 Que ce soir sa venue à Gemblou fut nouvelle. 



Et entrèrent les corps, lendemain ce me samble, 

 Bien honnerablement dedens Namur ensamble, 

 Le corps du ducq devant, qui fut moult honnerable, 

 Le corps de dame après, jadis tant vénérable. 



